钦定古今图书集成/明伦汇编/氏族典/第472卷 > 蔡毅中
## 钦定古今图书集成/明伦汇编/氏族典/第472卷 > 蔡毅中

按《明外史蔡毅中传》：“毅中，字宏甫，光山人。祖凤翘，平
阳同知。父光，临洮同知。毅中，万历二十九年进士，改
庶吉士，授检讨。天启初，迁国子司业，以左谕德进国
子祭酒，擢礼部右侍郎。杨涟劾魏忠贤，得严旨，毅中
率其属抗疏言之。疏入，忠贤大诟，毅中乃再疏乞归，
忠贤故不许。已，嗾其党劾罢之。”